
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 314 

16 Μαρτίου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Συγκρότηση εξεταστικής επιτροπής για τη διενέρ¬ 
γεια επαγγελματικών εξετάσεων ορκωτών ελε¬ 
γκτών λογιστών. 1 

Αντικατάσταση μέλους και παράταση διάρκειας του 
έργου της Επιτροπής Διενέργειας Διαγωνισμού 
για την αποσφράγιση και αξιολόγηση των προ¬ 
σφορών στο πλαίσιο του διεθνούς ανοικτού δια¬ 
γωνισμού για την ανάθεση του υποέργου «Δράσεις 
ενημέρωσης - ευαισθητοποίησης για την προώθη¬ 
ση της διείσδυσης της Συμπαραγωγής Ηλεκτρι¬ 
σμού και Θερμότητας (ΣΗΘ) και των Ανανεώσιμων 
Πηγών Ενέργειας (ΑΠΕ)» στο πλαίσιο της Δράσης 
2.1.1 του Επιχειρησιακού Προγράμματος «Ανταγωνι¬ 
στικότητα» (ΕΠΑΝ) του ΚΠΣ III 2000-2006, η οποία 
συγκροτήθηκε με την με Α.Π. Φ2.1.1.1/22445/1773/25. 

11.2005 απόφαση του Υπουργού Ανάπτυξης. 2 

Καθιέρωση υπερωριακής απασχόλησης με αμοιβή, 
κατά τις απογευματινές ώρες, καθώς και τις Κυ¬ 
ριακές και εξαιρέσιμες ημέρες για έναν (1) υπάλ¬ 
ληλο που υπηρετεί στο γραφείο του Υπουργού 
Απασχόλησης και Κοινωνικής Προστασίας, για το 
χρονικό διάστημα από 1.1.2006 μέχρι 31.12.2006.. 3 

Συγκρότηση Γνωμοδοτικών Επιτροπών των ιδιωτι¬ 
κών επενδυτικών σχεδίων της 2ης προκήρυξης 
του άξονα 7 των Ολοκληρωμένων Προγραμμά¬ 
των Ανάπτυξης Αγροτικού Χώρου (ΟΠΑΑΧ) του 
Ε. Π. «Αγροτική Ανάπτυξη - Ανασυγκρότηση της 


Υπαίθρου 2000-2006». 4 

Καθορισμός μεταφορικού έργου ψυγείων φορτηγών 

δημόσιας χρήσης αυτοκινήτων. 5 

Κανονισμός διαδικασίας δημόσιας διαβούλευσης.... 6 


Α ΠΟΦΑΣΕΙ Σ 

Αριθμ. 3056/247 (1) 


Συγκρότηση εξεταστικής επιτροπής για τη διενέργεια 
επαγγελματικών εξετάσεων ορκωτών ελεγκτών λο¬ 
γιστών. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 90 του «Κώδικα Νομοθεσίας για την 


Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

β) Του άρθρου 19 του ν. 2470/1997 «Αναμόρφωση μι¬ 
σθολογίου προσωπικού της Δημόσιας Διοίκησης και 
άλλες συναφείς διατάξεις» (ΦΕΚ 40/τ.Α'/1997). 

γ) Του άρθρου 13 παρ. 2 του ν. 3148/5.6.2003 (ΦΕΚ 136/ 
τ.Α/2003 «Επιτροπή λογιστικής Τυποποίησης και Ελέγχων 
αντικατάσταση και συμπλήρωση των διατάξεων για τα 
ιδρύματα ηλεκτρονικού χρήματος και άλλες διατάξεις». 

δ) Του π.δ. 178/2000 «Οργανισμός του Υπουργείου 
Εθνικής Οικονομίας» (ΦΕΚ 165/τ.Α72000). 

ε) Του π.δ. 81/2002 (ΦΕΚ 57/τ.Α721.3.2002) «Συγχώνευση 
των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών». 

2. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1462 
Β') κοινή απόφαση του Πρωθυπουργού και του Υπουργού 
Οικονομίας και Οικονομικών «καθορισμός αρμοδιοτήτων 
των Υφυπουργών Οικονομίας και Οικονομικών». 

3. Την υπ’ αριθμ. 1581/37/19.1.2005 (ΦΕΚ 14/26.1.2005/ 
τ.ΝΠΔΔ) απόφαση του Υπουργού Οικονομίας και Οικο¬ 
νομικών «Διορισμός Διοικητικού Συμβουλίου της Επιτρο¬ 
πής Λογιστικής Τυποποίησης και Ελέγχων (ΕΛΤΕ)». 

4. Την υπ’ αριθμ. 670/2.11.2005 εισήγηση του Δ.Σ. της 
Επιτροπής Λογιστικής Τυποποίησης και Ελέγχων ΕΛΤΕ, 
αποφασίζουμε: 

Αρθρο 1 

I. Συγκροτούμε την προβλεπόμενη από τις διατάξεις 
της παραγράφου 2 του άρθρου 13 του ν. 3148/2003 
εξεταστική επιτροπή ως εξής: 

1) Βενιέρης Γεώργιος, Πρόεδρος. 

2) Νιάρχος Νικήτας, Μέλος. 

3) Αλαμάνος Χαρίλαος, Μέλος και αναπληρωτής Ευ¬ 
θύμιος Κολλύρης. 

4) Κυριάκου Μάριος Μέλος και αναπληρωτής Μιχαήλ 
Κόκκινος. 

5) Σαμοθράκης Γεώργιος Μέλος και αναπληρωτής 
Χρήστος Σιάτης. 

Αρθρο 2 

Η εξεταστική επιτροπή έχει την ευθύνη για την όλη 
διεξαγωγή των εξετάσεων και ειδικότερα: 

α) Μεριμνά για τα διοικητικά θέματα διεξαγωγής των 
εξετάσεων. 

β) Επιλέγει τους θεματοθέτες των εξετάσεων. 

γ) Επιλέγει τους εξεταστές γραπτών. 

δ) Προσδιορίζει την εξεταστέα ύλη μέσα στα πλαίσια 
των θεμάτων που καθορίζονται από το άρθρο 11 του 
π.δ. 226/1992. 

ε) Προσδιορίζει ενδεικτικά βοηθήματα που μπορούν 
να χρησιμοποιήσουν οι εξεταζόμενοι για τις εξετά¬ 
σεις. 

στ) Παρέχει οδηγίες και κατευθύνσεις στους θεμα- 
τοθέτες και εξεταστές γραπτών. 

ζ) Επιλέγει τα προς εξέταση θέματα κάθε γνωστικού 
τομέα από τα υποβαλλόμενα θέματα. 

η) Αποφασίζει, μετά από αιτιολογημένη κρίση, την 
προφορική ή με άλλο πρόσφορο τρόπο, εξέταση των 
υποψηφίων σε περιπτώσεις αναπηρίας ή υποψηφίων 
με μαθησιακά προβλήματα. 

θ) Επικυρώνει τα αποτελέσματα των εξετάσεων και 
τα διαβιβάζει στο ΣΟΕΛ. 

Αρθρο 3 

Η θητεία των μελών της Εξεταστικής Επιτροπής είναι 
για ένα χρόνο, η δε αμοιβή τους καθορίζεται στο ποσό 
των 3.000 Ευρώ για το διάστημα αυτό. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 27 Ιανουάριου 2006 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθμ. Φ2.1.1.1/1345/80 (2) 

Αντικατάσταση μέλους και παράταση διάρκειας του 
έργου της Επιτροπής Διενέργειας Διαγωνισμού για 
την αποσφράγιση και αξιολόγηση των προσφορών 
στο πλαίσιο του διεθνούς ανοικτού διαγωνισμού για 
την ανάθεση του υποέργου «Δράσεις ενημέρωσης - 
ευαισθητοποίησης για την προώθηση της διείσδυ¬ 
σης της Συμπαραγωγής Ηλεκτρισμού και Θερμότη¬ 
τας (ΣΗΘ) και των Ανανεώσιμων Πηγών Ενέργειας 
(ΑΠΕ)» στο πλαίσιο της Δράσης 2.1.1 του Επιχειρη¬ 
σιακού Προγράμματος «Ανταγωνιστικότητα» (ΕΠΑΝ) 
του ΚΠΣ III 2000-2006, η οποία συγκροτήθηκε με 
την με Α.Π. Φ2.1.1.1/22445/1773/25.11.2005 απόφαση 
του Υπουργού Ανάπτυξης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Το π.δ. 381/1989 «Οργανισμός του Υπουργείου Βιο¬ 
μηχανίας, Ενέργειας, Έρευνας και Τεχνολογίας» (ΦΕΚ 
Α' 168/16.6.1989), όπως τροποποιήθηκε και συμπληρώ¬ 
θηκε με το π.δ. 191/1996 (ΦΕΚ Α' 154/10.7.1996). 

3. Το π.δ. 27/1996 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογί¬ 
ας και Εμπορίου στο Υπουργείο Ανάπτυξης» (ΦΕΚ Α' 
19/1.2.1996). 

4. Το π.δ. 327/1995 «Όροι και διαδικασίες για την 
ανάθεση της εκτέλεσης και τη χρηματοδότηση έργων, 
μελετών και υπηρεσιών που προβλέπονται στα προ¬ 
γράμματα του Υπουργείου ΒΕΤ» (ΦΕΚ 176Α/28.8.1995), 
και ιδιαίτερα το άρθρο 5. 

5. Το π.δ. 346/1998 «Προσαρμογή της Ελληνικής Νο¬ 
μοθεσίας για τις δημόσιες συμβάσεις υπηρεσιών προς 


τις διατάξεις της Οδηγίας 92/50 (ΦΕΚ Α' 230/1998), 
όπως τροποποιήθηκε και ισχύει με το π.δ. 18/2000 
«Τροποποίηση του π.δ. 346/1998 «Προσαρμογή της Ελ¬ 
ληνικής Νομοθεσίας για τις δημόσιες συμβάσεις υπη¬ 
ρεσιών προς τις διατάξεις της Οδηγίας 92/50/ΕΟΚ του 
Συμβουλίου 18ης Ιουλίου 1992», σε συμμόρφωση προς 
τις διατάξεις της Οδηγίας 97/52/ΕΚ του Συμβουλίου 
της 13ης Οκτωβρίου 1997» (ΦΕΚ Α' 15/2000) και το π.δ. 
101/2003 «Τροποποίηση του π.δ. 346/1998 (Α' 230) όπως 
τροποποιήθηκε από το π.δ. 18/2000 (Α' 15) σχετικά με τις 
δημόσιες συμβάσεις υπηρεσιών, σε συμμόρφωση προς 
τις διατάξεις της Οδηγίας 2001/78/ΕΚ της Επιτροπής της 
13ης Σεπτεμβρίου 2001 (ΦΕΚ Α' 95/23.4.2003). 

6. Το άρθρο 7 παρ. 4 του ν. 2244/1994 «Ρύθμιση θεμά¬ 
των ηλεκτροπαραγωγής από Ανανεώσιμες Πηγές Ενέρ¬ 
γειας και από συμβατικά καύσιμα και άλλες διατάξεις», 
όπως αντικαταστάθηκε από το άρθρο 17 παρ. 4β του 
ν. 2308/1995 (ΦΕΚ Α' 114/15.6.1995). 

7. Το π.δ. 261/1997 «Για τη διαφάνεια στη διαφημιστική 
προβολή του Δημοσίου και του ευρύτερου δημοσίου 
τομέα από τα έντυπα και τα ηλεκτρονικά μέσα ενημέ¬ 
ρωσης» (ΦΕΚ Α' 186/23.9.1997), όπως έχει τροποποιηθεί 
και ισχύει. 

8. Το ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ Α' 521/14.11.2000), όπως έχει τροποποι¬ 
ηθεί και ισχύει. 

9. Το π.δ. 4/2002 «Εκτέλεση ενεργειών τεχνικής βοή¬ 
θειας - στήριξης και διαχείριση των αντίστοιχων πόρων» 
(ΦΕΚ Α' 3/14.1.2002). 

10. Το ν. 2522/1997 (ΦΕΚ 178Α) «Δικαστική προστασία 
κατά το στάδιο που προηγείται της σύναψης συμβάσε- 
ως δημοσίων έργων, κρατικών προμηθειών και υπηρε¬ 
σιών σύμφωνα με την οδηγία 8916651 ΕΟΚ». 

11. Την υπ’ αριθμ. Ο (2001) 500/14.3.2001 απόφαση της 
Ευρωπαϊκής Επιτροπής, με την οποία εγκρίθηκε το Επι¬ 
χειρησιακό Πρόγραμμα «Ανταγωνιστικότητα». 

12. Την υπ’ αριθμ. Ε (2004)5484/21.12.2004 απόφαση της 
Ευρωπαϊκής Επιτροπής σχετικά με την αναθεώρηση του 
Επιχειρησιακού Προγράμματος «Ανταγωνιστικότητα» 
(ΕΠΑΝ) στο πλαίσιο του Γ' ΚΠΣ. 

13. Το Συμπλήρωμα του Επιχειρησιακού Προγράμματος 
Ανταγωνιστικότητα, όπως τροποποιήθηκε και ισχύει. 

14. Την υπ’ αριθμ. 10174/211.1/2909/20.11.2003 απόφαση 
της ΕΥΔ/ΕΠΑΝ για την ένταξη της πράξης «Ενημέρωση, 
υποστήριξη, προώθηση και διάδοση της Συμπαραγωγής, 
των ΑΠΕ και της Εξοικονόμησης Ενέργειας» με Τελικό 
Δικαιούχο το Υπουργείο Ανάπτυξης - Τομέας Ενέργει¬ 
ας στο πλαίσιο του Μέτρου 2.1, Δράση 2.1.1 του ΕΠΑΝ 
- ΚΠΣ 2000-2006. 

15. Την υπ’ αριθμ. 8480/2.1.1.1/2911/3.8.2005 Τροποποιη- 
τική Απόφαση της ΕΥΔ/ΕΠΑΝ για την ένταξη της πρά¬ 
ξης «Ενημέρωση, υποστήριξη, προώθηση και διάδοση 
της Συμπαραγωγής, των ΑΠΕ και της Εξοικονόμησης 
Ενέργειας» με Τελικό Δικαιούχο το Υπουργείο Ανάπτυ- 
ξης-Τομέας Ενέργειας στη Δράση 2.1.1 του ΕΠ «Αντα¬ 
γωνιστικότητα». 

16. Την υπ’ αριθμ. Φ2.1.1.1/18498/14811/4.10.2005 Πρόσκλη¬ 
ση για την υποβολή προτάσεων για την ανάθεση του 
υποέργου «Δράσεις ενημέρωσης - ευαισθητοποίησης 
για την προώθηση της διείσδυσης της Συμπαραγωγής 
Ηλεκτρισμού και θερμότητας (ΣΗΘ) και των Ανανεώσι- 

μων Πηγών Ενέργειας (ΑΠΕ)» στο πλαίσιο του Μέτρου 
2.1, Δράση 2.1.1 του ΕΠΑΝ - ΚΠΣ 2000-2006. 

17. Το υπ’ αριθμ. Φ2.1.1.1/18508/1482/4.10.2005 έγγραφο 
αποστολής της περίληψης της προκήρυξης για τη δη¬ 
μοσίευσή της στην Εφημερίδα των Ευρωπαϊκών Κοι¬ 
νοτήτων. 

18. Την περίληψη της προκήρυξης η οποία δημοσιεύ- 
θηκε με αριθμό 2005/δ 196-193399 στην Εφημερίδα των 
Ευρωπαϊκών Κοινοτήτων. 

19. Το υπ’ αριθμ. Φ.2.1.1.1/18510/1484/4.10.2005 έγγραφο 
αποστολής της περίληψης της προκήρυξης εκδήλωσης 
ενδιαφέροντος για τη δημοσίευσή της στον Ελληνικό 
Τύπο. 

20. Το ΦΕΚ 252/14.10.2005 Τεύχος Διακηρύξεων Δη¬ 
μοσίων Συμβάσεων, στο οποίο δημοσιεύθηκε περίληψη 
της προκήρυξης. 

21. Το υπ’ αριθμ. Φ2.1.1.1/21472/1759/10.11.2005 έγγραφο 
του Γενικού Γραμματέα του Υπουργείου Ανάπτυξης 
προς την Ένωση Εταιρειών Διαφήμισης - Επικοινωνίας 
(στο εξής «ΕΔΕΕ») για τον ορισμό εκπροσώπου της στην 
Επιτροπή. 

22. Το υπ’ αριθμ. Φ.γρουΓ9ί3/2005-11-11 Υπουργείο 
Ανάπτυξης/15α/5976/11.11.2005 της ΕΔΕΕ για τον ορισμό 
εκπροσώπου της στην Επιτροπή. 

23. Την υπ’ αριθμ. Φ2.1.1.1/22445/1773/25.11.2005 απόφαση 
του Υπουργού Ανάπτυξης με θέμα: Συγκρότηση Επιτρο¬ 
πής Διενέργειας Διαγωνισμού για την αποσφράγιση και 
αξιολόγηση των προσφορών στο πλαίσιο του διεθνούς 
ανοικτού διαγωνισμού για την ανάθεση του υποέργου 
«Δράσεις ενημέρωσης - ευαισθητοποίησης για την προ¬ 
ώθηση της διείσδυσης της Συμπαραγωγής Ηλεκτρισμού 
και Θερμότητας (ΣΗΘ) και των Ανανεώσιμων Πηγών 
Ενέργειας (ΑΠΕ)» στο πλαίσιο της Δράσης 2.1.1 του 
Επιχειρησιακού Προγράμματος «Ανταγωνιστικότητα» 
(ΕΠΑΝ) του ΚΠΣ III 2000-2006 (ΦΕΚ Β' 1727/9.12.2005). 

24. Την από 23.12.2005 επιστολή του Ιωάννη Βουτυρά, 
μέλους της Επιτροπής διενέργειας Διαγωνισμού της 
Δράσης 2.1.1 και αναπληρωτού του Προέδρου αυτής, 
προς τον Πρόεδρο της Επιτροπής σχετικά με την πα¬ 
ραίτησή του από την ιδιότητά του αυτή. 

25. Την από 9.1.2006 επιστολή του Προέδρου της Επι¬ 
τροπής διενέργειας Διαγωνισμού της Δράσης 2.1.1 προς 
την Αναθέτουσα Αρχή σχετικά με την παραίτηση του 
Ιωάννη Βουτυρά από την ιδιότητά του ως μέλους της 
επιτροπής και αναπληρωτού του Προέδρου αυτής. 

26. Την ανάγκη παράτασης της διάρκειας του έργου 
της Επιτροπής λόγω της ως άνω παραίτησης του μέ¬ 
λους αυτής και την εξέταση θεμάτων σχετικά με την 
εφαρμογή στον εν λόγω διαγωνισμό του νέου νομοθε¬ 
τικού πλαισίου που διέπει τη διαδικασία σύναψης και 
εκτέλεσης δημοσίων συμβάσεων. 

27. Το γεγονός ότι με την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Την αντικατάσταση του μέλους και αναπληρωτού 
του Προέδρου της Επιτροπής, Ιωάννη Βουτυρά, λόγω 
της παραιτήσεως αυτού, με το Γεώργιο Σουφλή, ο 
οποίος θα συμμετέχει με την ιδιότητα του μέλους της 
Επιτροπής. Ως αναπληρώτρια του Προέδρου της Επι¬ 
τροπής ορίζεται το μέλος Ολυμπία Τσαγκαράκου. Ως εκ 
τούτου, η νέα συγκρότηση της Επιτροπής Διενέργειας 
του Διαγωνισμού για την αποσφράγιση και αξιολόγηση 
των προτάσεων και γνωμοδότηση για την επιλογή του 


Αναδόχου του υποέργου «Δράσεις ενημέρωσης - ευαι- 
σθητοποίησης για την προώθηση της διείσδυσης της 
Συμπαραγωγής Ηλεκτρισμού και Θερμότητας (ΣΗΘ) και 
των Ανανεώσιμων Πηγών Ενέργειας (ΑΠΕ)», του έργου 
«Ενημέρωση, υποστήριξη, προώθηση και διάδοση της 
Συμπαραγωγής, των ΑΠΕ και της Εξοικονόμησης Ενέρ¬ 
γειας» στο πλαίσιο του Μέτρου 2.1, Δράση 2.1.1 του ΕΠΑΝ 
- ΚΠΣ 2000-2006, έχει ως ακολούθως: 

1. Νικόλαος Χέλμης, Γεν. Δ/ντής ΥΠΑΝ, ως Πρόεδρος. 

2. Ολυμπία Τσαγκαράκου, Δ/ντρια ΥΠΑΝ, ως μέλος και 
αναπληρώτρια του Προέδρου. 

3. Γεώργιος Σουφλής, Υπάλληλος του ΥΠΑΝ, ως μέ¬ 
λος. 

4. Ελένη Κεφαλή, αποσπασμένη υπάλληλος στο ΥΠΑΝ, 
ως μέλος. 

5. Τάσος Παγκάκης, ΕχαουΙινθ ϋίΐ'θσίοι· της εταιρείας 
ΑάβΙ/δααΙοΐΊί & δβαΙσΝ, εκπρόσωπος της ΕΔΕΕ, ως μέ¬ 
λος, και Σοφία Παπακωνσταντίνου, της ίδιας εταιρείας, 
ως αναπληρωματικό μέλος αυτού. 

Γραμματειακή υποστήριξη θα παρέχεται από τη Βα¬ 
σιλική Σήτα με αναπληρώτρια τη Νικολέτα Βασιλονικο- 
λιδάκη, υπαλλήλους του ΥΠΑΝ. 

2. Την παράταση της διάρκειας του έργου της Επι¬ 
τροπής έως την 31η Ιουνίου 2006. 

3. Κατά τα λοιπά εξακολουθεί να ισχύει η υπ’ αριθμ. 
Φ2.1.1.1/22445/1773/25.11.20 05 απόφαση του Υπουργού 
Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθμ. Φ.80427/ΟΙΚ. 4960/1059 (3) 

Καθιέρωση υπερωριακής απασχόλησης με αμοιβή, κατά 
τις απογευματινές ώρες, καθώς και τις Κυριακές και 
εξαιρέσιμες ημέρες για έναν (1) υπάλληλο που υπη¬ 
ρετεί στο γραφείο του Υπουργού Απασχόλησης και 
Κοινωνικής Προστασίας, για το χρονικό διάστημα 
από 1.1.2006 μέχρι 31.12.2006. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/Α/2003) και του άρθρου 18 του ν. 3254/2004. 

2. Την υπ’ αριθμ. 2/72757/0022/31.12.2003 εγκύκλιο του 

Γ.Λ.Κ. 

3. Την υπ’ αριθμ. 2/2682/0022/18.1.2006 (ΦΕΚ 78/ 
τ.Β/26.1.2006) κοινή απόφαση «καθιέρωση υπερωριακής, 
νυκτερινής, Κυριακών και εξαιρέσιμων ημερών εργα¬ 
σίας για τους υπαλλήλους που είναι αποσπασμένοι ή 
διατίθενται στα Γ ραφεία των Υπουργών, Υφυπουργών, 
Γ ραφείων Γ ενικών Γ ραμματέων...». 

4. Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των 5.100,00 ΕΥΡΩ 
και θα βαρύνει τις εγγεγραμμένες πιστώσεις στον προ¬ 
ϋπολογισμό της Γ.Γ.Κ.Α. έτους 2006 (ΚΑΕ 0511 3.800,00 
ΕΥΡΩ και ΚΑΕ 1.300,00 ΕΥΡΩ), αποφασίζουμε: 

Εγκρίνουμε την υπερωριακή εργασία με αμοιβή, κατά 
τις απογευματινές ώρες καθώς και τις Κυριακές και 

εξαιρέσιμες ημέρες, για έναν (1) υπάλληλο που υπηρετεί 
στο Γραφείο του Υπουργού Απασχόλησης και Κοινωνι¬ 
κής Προστασίας, για το χρονικό διάστημα από 1.1.2006 
μέχρι και 31.12.2006, για 720 ώρες απογευματινές καθώς 
και 192 ώρες τις Κυριακές και εξαιρέσιμες ημέρες. 

Η πραγματοποίηση των ωρών θα βεβαιώνεται από 
τον Προϊστάμενο του Γ ραφείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. 1849 (4) 

Συγκρότηση Γνωμοδοτικών Επιτροπών των ιδιωτικών 
επενδυτικών σχεδίων της 2ης προκήρυξης του άξο¬ 
να 7 των Ολοκληρωμένων Προγραμμάτων Ανάπτυξης 
Αγροτικού Χώρου (ΟΠΑΑΧ) του Ε. Π. «Αγροτική Ανά¬ 
πτυξη - Ανασυγκρότηση της Υπαίθρου 2000-2006». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1. Την υπ’ αριθμ. 305875/8404/505 κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομίας και Οικονομικών και Γεωργίας για τα 
«Καθεστώτα Ενισχύσεων του Κοινοτικού Πλαισίου Στήριξης 
2000-2006 για τα ολοκληρωμένα προγράμματα ανάπτυ¬ 
ξης του αγροτικού χώρου» (ΦΕΚ Β71488/28.11.2002), όπως 
τροποποιήθηκε με την υπ’ αριθμ. 319457/16773/9.12.2004 
απόφαση (ΦΕΚ Β71849/14.12.2004) και ισχύει. 

2. Την υπ’ αριθμ. 237792/4596/16.5.2003 απόφαση του 
Υπουργού Γεωργίας «Λεπτομέρειες εφαρμογής της 
κοινής υπουργικής απόφασης 505/2002 για τα καθε¬ 
στώτα ενισχύσεων των Ολοκληρωμένων Προγραμμά¬ 
των Αγροτικής Ανάπτυξης του Αγροτικού Χώρου του 
Επιχειρησιακού Προγράμματος «Αγροτική Ανάπτυξης- 
Ανασυγκρότηση της Υπαίθρου 2000-2006», όπως τρο¬ 
ποποιήθηκε με την υπ’ αριθμ. 320731/17008/14.12.2004 
απόφαση και ισχύει. 

3. Το Π.Δ.Ε. του Υπουργείου Αγροτικής Ανάπτυξης και 
Τροφίμων και ιδιαίτερα τη ΣΑΕ 082/3 . 

4. Την υπ’ αριθμ. 326/17.1.2006 απόφαση του Υπουργού 
Αγροτικής Ανάπτυξης και Τροφίμων περί «καθορισμού 
αποζημιώσεων Αξιολογητών - προέδρων και μελών 
Επιτροπών παραλαβής έργων των ΟΠΑΑΧ του Επιχει¬ 
ρησιακού προγράμματος του Υπουργείου Αγροτικής 
Ανάπτυξης και Τροφίμων και των Π.Ε.Π». 

5. Το άρθρο 24 του ν. 3156/2003 ΦΕΚ 157/25.6.2003 
(Σύσταση Ειδικών Υπηρεσιών), την υπ’ αριθμ. 256223/ 
22.10.2003 ΦΕΚ 1557/Β/22.10.2003 κοινή υπουργική από¬ 
φαση, περί διάρθρωσης, αρμοδιοτήτων, και λειτουργίας 
της Ειδικής Υπηρεσίας Εφαρμογής Συγχρηματοδοτού- 
μενων Ενεργειών από το ΕΓΤΠΕ-Π, όπως τροποποιήθηκε 
και ισχύει σήμερα. 

6. Την ανάγκη συγκρότησης Γνωμοδοτικών Επιτρο¬ 
πών και τον καθορισμό των μελών, των εισηγητών και 
των αναπληρωτών τους σύμφωνα με το άρθρο 15 της 
υπ’ αριθμ. 505/305875/8404/19.11.2002 κοινής υπουργι¬ 
κής απόφασης και το άρθρο 2 της υπ’ αριθμ. 237792/ 
4596/16.5.2003 απόφασης λεπτομερειών του υπουργού 
Γ εωργίας, αποφασίζουμε: 


Άρθρο 1 

Συγκρότηση Γνωμοδοτικών Επιτροπών Επενδυτικών 

Σχεδίων ΟΠΑΑΧ Υπουργείου Αγροτικής Ανάπτυξης 
και Τροφίμων 

1. Συγκροτούνται οι εξής Γνωμοδοτικές Επιτροπές: 

Ι.α Γνωμοδοτική Επιτροπή, με αρμοδιότητες στα πλαί¬ 
σια του μέτρου 7.9, που αποτελείται από τα ακόλουθα 
μέλη: 

α. Κοντομίχος Νικόλαος, Γεωπόνος, προϊστάμενος της 
Ειδικής Υπηρεσίας συντονισμού και παρακολούθησης 
δράσεων Ευρωπαϊκού Γεωργικού Ταμείου Προσανα¬ 
τολισμού και Εγγυήσεων - Προσανατολισμός (ΕΓΤΠΕ- 
Π), ως Πρόεδρος, ο οποίος σε περίπτωση αδυναμίας ή 
κωλύματος αναπληρώνεται από το Ρουμπιέ Νικόλαο, 
Γεωπόνο, στέλεχος της Ειδικής Υπηρεσίας Διαχείρισης 
του Ε.Π. Κοινοτικής Πρωτοβουλίας ΙΈΑΟΕΒ+. 

β. Σουργιαδάκης Φίλιος, Αρχιτέκτονας Μηχανικός, 
στέλεχος της Ειδικής Υπηρεσίας Διαχείρισης του Ε.Π. 
Κοινοτικής Πρωτοβουλίας ΙΕΑΟΕΒ+, ως μέλος, ο οποίος 
σε περίπτωση αδυναμίας ή κωλύματος αναπληρώνεται 
από τον Καραβά Νικόλαο, Γεωπόνο, στέλεχος της Ει¬ 
δικής Υπηρεσίας Διαχείρισης του Ε.Π. Κοινοτικής Πρω¬ 
τοβουλίας ΙΕΑΟΕΒ+. 

γ. Παπαγεωργίου Γ ιώργος, Γ εωπόνος, στέλεχος της 
Ειδικής Υπηρεσίας Διαχείρισης του Ε.Π. Κοινοτικής Πρω¬ 
τοβουλίας ΙΕΑϋΕΒ-Τ, ως μέλος, ο οποίος σε περίπτωση 
αδυναμίας ή κωλύματος αναπληρώνεται από τον Κων- 
σταντινίδη Θωμά Οικονομολόγο, στέλεχος της Ειδικής 
Υπηρεσίας Διαχείρισης του Ε.Π. Κοινοτικής Πρωτοβου¬ 
λίας Ι_ΕΑϋΕΒ+. 

Εισηγητές της Γνωμοδοτικής Επιτροπής ορίζονται τα 
παρακάτω στελέχη της Ειδικής Υπηρεσίας Εφαρμογής 
Συγχρηματοδοτούμενων Ενεργειών από το ΕΓΤΠΕ-Π: 
Παπασουλιώτης Παναγιώτης, Γ εωπόνος, Κάγκου Ελένη 
Γ εωπόνος, Κουτσαυτάκη Χρυσούλα Χημικός Μηχανικός 
και Μπιζάς Κων/νος, Περιβαλλοντολόγος, οι οποίοι σε 
περίπτωση αδυναμίας ή κωλύματος αναπληρώνονται 
αντίστοιχα από τα κάτωθι στελέχη της Ειδικής Υπηρεσί¬ 
ας Εφαρμογής Συγχρηματοδοτούμενων Ενεργειών από 
το ΕΓΤΠΕ-Π: Σοφός Φίλιππος Οικονομολόγος, Αβρίθης 
Παναγιώτης, Ιχθυολόγος, Ξυλούρης Ιωάννης Οικονομο¬ 
λόγος, και Κωσταράς Νικόλαος, Γ εωπόνος. 

Ι.β Γνωμοδοτική Επιτροπή, με αρμοδιότητες στα 
πλαίσια των λοιπών μέτρων, που αποτελείται από τα 
ακόλουθα μέλη: 

α. Αμπαδογιάννης Νικόλαος, Γ εωπόνος, προϊστάμενος 
τμήματος της Δ/νσης Προγραμματισμού και Γ.Δ., ως 
Πρόεδρος, ο οποίος σε περίπτωση αδυναμίας ή κω¬ 
λύματος αναπληρώνεται από το Σερεπίσο Θεόδωρο, 
Γ εωπόνο, στέλεχος της Ειδικής Υπηρεσίας Διαχείρισης 
του Ε.Π. Κοινοτικής Πρωτοβουλίας ΙΈΑϋΕΒ-Τ. 

β. Χαλικιά Δήμητρα, Δασολόγος, στέλεχος της Ειδικής 
Υπηρεσίας Διαχείρισης του Ε.Π. Κοινοτικής Πρωτοβου¬ 
λίας Ι_ΕΑϋΕΒ+, ως μέλος, η οποίος σε περίπτωση αδυ¬ 
ναμίας ή κωλύματος αναπληρώνεται από την Παπάντου 
Δήμητρα Περιβαλλοντολόγο, στέλεχος της Ειδικής Υπη¬ 
ρεσίας Διαχείρισης του Ε.Π. Κοινοτικής Πρωτοβουλίας 
Ι_ΕΑϋΕΒ+. 

γ. Κασάπογλου Ευάγγελος Μαθηματικός-Οικονομο- 
λόγος, στέλεχος της Ειδικής Υπηρεσίας Διαχείρισης 
του Ε.Π. Κοινοτικής Πρωτοβουλίας Ι_ΕΑϋΕΒ+, ως μέλος, 
ο οποίος σε περίπτωση αδυναμίας ή κωλύματος ανα¬ 
πληρώνεται από τη Ρουσοπούλου Μαρία Οικονομολόγο, 

στέλεχος της Ειδικής Υπηρεσίας Διαχείρισης του Ε.Π. 
Κοινοτικής Πρωτοβουλίας Ι_ΕΑϋΕΒ+. 

Εισηγητές της Γνωμοδοτικής Επιτροπής ορίζονται 
στελέχη της Ειδικής Υπηρεσίας Εφαρμογής Συγχρη- 
ματοδοτούμενων Ενεργειών από το ΕΓΤΠΕ-Π: 

- για το μέτρο 7.3 η Αραχωβίτη Ευλαμπία, Γεωπόνος, 
η οποία σε περίπτωση αδυναμίας ή κωλύματος ανα¬ 
πληρώνεται από το Ζήνα Μιχάλη, Γεωπόνο, 

- για το μέτρο 7.4 ο Μανέτας Νικόλαος Γεωπόνος, 
ο οποία σε περίπτωση αδυναμίας ή κωλύματος ανα¬ 
πληρώνεται από την Καραγκιοζοπούλου Αικατερίνη, 
Γ εωπόνος, 

- για το μέτρο 7.5 η Κυρίτση Ευσταθία Πολιτικός Μη¬ 
χανικός, η οποία σε περίπτωση αδυναμίας ή κωλύματος 
αναπληρώνεται από το Δήμο Γ εώργιο, Γ εωπόνο, 

- για το μέτρο 7.6 η Κατσιρμά Ανθή Γ εωπόνος, η οποία 
σε περίπτωση αδυναμίας ή κωλύματος αναπληρώνεται 
από τον Κλωτσοτύρα Βασίλη, Γεωλόγο, 

- για το μέτρο 7.8 ο Μπιζάς Κων/νος, Περιβαλλοντο- 
λόγος ,ο οποίος σε περίπτωση αδυναμίας ή κωλύματος 
αναπληρώνεται από την Αραχωβίτη Ευλαμπία, Γ εωπό¬ 
νο. 

1γ. Τεχνική και Γραμματειακή υποστήριξη στις ανωτέ¬ 
ρω Γνωμοδοτικές Επιτροπές παρέχουν οι ορισθείσες 
για τα ΟΠΠΑΧ Δομές Στήριξης οι οποίες καλούνται για 
συνεδρίαση με κλήση των Προέδρων. 

Αρθρο 2 

1. Οι Γνωμοδοτικές Επιτροπές θα λειτουργούν με κλή¬ 
ση του Προέδρου και θα αποφαίνονται νομίμως επί των 
θεμάτων της αρμοδιότητας τους σε πλήρη σύνθεση. Η 
άποψη του τυχόν μειοψηφούντος μέλους καταγράφεται 
στα πρακτικά από τη Γραμματεία. 

2. Οι συνεδριάσεις της Επιτροπής θα διεξάγονται 
εντός και εκτός κανονικού ωραρίου απασχόλησης, στην 
έδρα της Ειδικής Υπηρεσίας Εφαρμογής Συγχρηματο- 
δοτούμενων Ενεργειών από το ΕΓΤΠΕ-Π., Λ. Αθηνών 
54-56 (3ος όροφος). 

3. Το έργο των Γνωμοδοτικών Επιτροπών, ο τρόπος 
λειτουργίας τους, καθώς και οι αρμοδιότητες και οι 
υποχρεώσεις των μελών τους περιγράφονται στην υπ’ 
αριθμ. 305875/8404/505 κοινή απόφαση των Υπουργών 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών και Γεωργίας και στην 
237792/4596/16.5.2003 απόφασή μας, όπως τροποποι¬ 
ήθηκαν και ισχύουν. 

4. Τροποποιήσεις της σύνθεσης των Γνωμοδοτικών 
Επιτροπών γίνονται με τροποποίηση της παρούσας 
απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2006 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 
-♦- 

Αριθμ. Β1/11856/866 (5) 

Καθορισμός μεταφορικού έργου ψυγείων φορτηγών 
δημόσιας χρήσης αυτοκινήτων. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγράφου 7 του άρθρου 4 του ν. 


383/1976 (ΦΕΚ 182/Α/20.7.1976) «Περί διενεργείας εμπο- 
ρευματικών μεταφορών δια φορτηγών αυτοκινήτων 
δημοσίας χρήσεως και άλλων τινών διατάξεων». 

2. Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

3. Τις διατάξεις του Κεφαλαίου ΣΤ' της Ε/118000/3370/70 
(ΦΕΚ 381 /Β/30.5.1970) κανονιστικής απόφασης, όπως 
αυτή τροποποιήθηκε και ισχύει, «περί μεταφορικού έρ¬ 
γου φορτηγών δημοσίας χρήσης αυτοκινήτων». 

4. Την ανάγκη καλύτερης εκμετάλλευσης του στό¬ 
λου των φορτηγών δημοσίας χρήσης αυτοκινήτων ψυ¬ 
γείων. 

5. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Αντικαθιστούμε την παράγραφο 9 του κεφαλαίου ΣΤ 
της Ε/118000/3370/70 απόφασης και καθορίζουμε το 
έργο των ψυγείων Φ.Δ.Χ. αυτοκινήτων ως εξής: 

«9. Ψυγείων (μετά η άνευ ψυκτικού μηχανήματος) 

Α. Διεθνών Μεταφορών: 

α. Η μεταφορά εμπορευμάτων, η διατήρηση των οποί¬ 
ων απαιτεί ψύξη. 

β. Η μεταφορά κενών κιβωτίων συσκευασίας νωπών 
προϊόντων με ναυλωμένα και μόνο ψυγεία αυτοκίνητα 
κατά τη μετάβαση στο τόπο φόρτωσης, για την τα¬ 
χεία εξυπηρέτηση των εξαγωγών των ευπαθών προ¬ 
ϊόντων. 

γ. Η μεταφορά κάθε είδους εμπορευμάτων κατά την 
εκ του εξωτερικού επιστροφή αυτών. 

δ. Η μεταφορά μη ευπαθών προϊόντων, όταν αυτή 
πραγματοποιείται με σκοπό την τροφοδοσία πλοίων, 
εφ’ όσον τα μη ευπαθή προϊόντα δεν υπερβαίνουν το 
15% του ωφέλιμου φορτίου. 

Β. Εθνικών μεταφορών: 

α. Η μεταφορά εμπορευμάτων, η διατήρηση των οποί¬ 
ων απαιτεί ψύξη. 

β. Η μεταφορά εμπορευμάτων που δεν απαιτούν ψύξη, 
εφόσον τα εμπορεύματα αυτά δεν μεταφέρονται σύμ¬ 
φωνα με τις ισχύουσες διατάξεις με άλλης κατηγορίας 
ειδικοποιημένο όχημα. 

γ. Η ταυτόχρονη μεταφορά ευπαθών και μη ευπαθών 
εμπορευμάτων, εφόσον τα οχήματα φέρουν ειδικό χώ¬ 
ρισμα για τη στεγανοποίηση του ενός διαμερίσματος 
από άλλο. Η ύπαρξη του χωρίσματος αυτού αναγρά¬ 
φεται στη στήλη των παρατηρήσεων της άδειας κυ¬ 
κλοφορίας». 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 23 Φεβρουάριου 2006 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 
-♦- 

Αριθμ. 375/10 (6) 

Κανονισμός διαδικασίας δημόσιας διαβούλευσης. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Αφού έλαβε υπόψη: 

α. Το νόμο 3431/2006 (ΦΕΚ 13/Α') «Περί Ηλεκτρονικών 
Επικοινωνιών και άλλες διατάξεις» και ιδίως τα άρθρα 11, 
παρ. 3,12, παρ. 1, περιπτ. ιβ' και μα', και το άρθρο 17, 

β. το π.δ. 387/2002, «Εσωτερική Διάρθρωση της Εθνικής 
Επιτροπής Τηλεπικοινωνιών και Ταχυδρομείων, προ¬ 
σόντα και τρόπος επιλογής προϊσταμένων και άλλες 
συναφείς διατάξεις» (ΦΕΚ 335 Α'), 
γ. την απόφαση 69452/5.6.1995, του Υπουργού Μεταφο¬ 
ρών και Επικοινωνιών, «Κανονισμός Εσωτερικής Λειτουρ¬ 
γίας Ε.Ε.Τ» (ΦΕΚ 505/Β75.6.1995), ιδίως το άρθρο 3, 
δ. την απόφαση ΕΕΤΤ Α.Π. 280/127/4.4.2003, «Παροχή 
εξουσιοδοτήσεων στους Προϊσταμένους Διευθύνσεων 
και Τμημάτων της Εθνικής Επιτροπής Τηλεπικοινωνιών 
και Ταχυδρομείων» (ΦΕΚ 460/Β717.4.2003), 
ε. το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζει: 

Α. Εκδίδει «Κανονισμό Διαδικασίας Δημόσιας Διαβού- 
λευσης», με το ακόλουθο περιεχόμενο: 

Αρθρο 1 

Πεδίο εφαρμογής 

Ο παρών Κανονισμός θέτει τις γενικές αρχές και τους 
κανόνες που διέπουν τη διαδικασία των δημοσίων δι- 
αβουλεύσεων που διενεργεί η ΕΕΤΤ σύμφωνα με το 
νόμο 3431/2006. 

Αρθρο 2 

Σκοπός των διαβουλεύσεων 

Η δημόσια διαβούλευση έχει ως σκοπό να δώσει τη 
δυνατότητα στα ενδιαφερόμενο μέρη να εκφράσουν τις 
απόψεις τους επί συγκεκριμένων ζητημάτων και μέτρων 
έτσι ώστε, ιδίως, η ΕΕΤΤ να διαμορφώσει ολοκληρωμένη 
άποψη για την αγορά των ηλεκτρονικών επικοινωνιών, 
κατά την άσκηση των αρμοδιοτήτων της. 

Άρθρο 3 
Γ ενικές αρχές 

1. Η δημόσια διαβούλευση διενεργείται σύμφωνα με τις 
αρχές τις διαφάνειας, της αμεροληψίας της αντικειμε¬ 
νικότητας, της ίσης μεταχείρισης και της τεχνολογικής 
ουδετερότητας. 

2. Η διατύπωση του κειμένου της διαβούλευσης γίνεται 
με τρόπο σαφή, κατανοητό και ορισμένο ως προς το 
καθορισμό των ενδιαφερομένων και άμεσα επηρεαζό¬ 
μενων, από τις προτεινόμενες ρυθμίσεις, μερών. 

3. Η δημόσια διαβούλευση διεξάγεται κατά τέτοιον 
τρόπο ώστε τα ενδιαφερόμενο μέρη να μπορούν να 
ενημερωθούν ως προς τη διενέργεια, το σκοπό, την 
έναρξη και τη διάρκεια αυτής. 

4. Η διαδικασία της δημόσιας διαβούλευσης ακολου¬ 
θείται σε κάθε περίπτωση πριν από τη λήψη μέτρων 
που έχουν σημαντική επίπτωση στη σχετική αγορά, 
σύμφωνα με τις διατάξεις του ν. 3431/2006. 

5. Η διαδικασία των διαβουλεύσεων αρχίζει είτε με 
πρωτοβουλία της ΕΕΤΤ είτε κατόπιν σχετικού αιτήματος 
του Υπουργού Μεταφορών και Επικοινωνιών ή κατό¬ 
πιν αιτήματος των ενδιαφερομένων μερών το οποίο 
η ΕΕΤΤ εξετάζει υπό το πρίσμα των ειδικών συνθηκών 
που επικρατούν στην αγορά των ηλεκτρονικών επικοι¬ 
νωνιών και δύναται να αποφασίσει τη διεξαγωγή ή όχι 
διαβούλευσης. 

6. Η ΕΕΤΤ λαμβάνει υπόψη τις απόψεις που διατυπώθη¬ 
καν στην εκάστοτε δημόσια διαβούλευση πριν καταλήξει 
στην υιοθέτηση αποφάσεων / μέτρων επί θεμάτων τα 
οποία εξετάστηκαν σε αυτήν. 

7. Σε κάθε περίπτωση, το κείμενο της δημόσιας δια¬ 


βούλευσης και οι σχετικές απαντήσεις των ενδιαφερο¬ 
μένων δεν δεσμεύουν την ΕΕΤΤ ως προς το περιεχόμενο 
της ρύθμισης που ενδέχεται να ακολουθήσει. 

Αρθρο 4 

Δομή και Περιεχόμενο των κειμένων 
των Δημοσίων Διαβουλεύσεων 

1. Τα κείμενα της δημόσιας διαβούλευσης δύναται να 
έχουν ενδεικτικά την παρακάτω δομή: 

α. συνοπτική παράθεση του θεματικού αντικειμένου 
της δημόσιας διαβούλευσης, 
β. στοιχεία / κατευθυντήριες οδηγίες για την ακολου¬ 
θούμενη διαδικασία, όπως πληροφορίες σχετικές με 
το που θα αποστέλλονται οι απαντήσεις, προθεσμία 
κατάθεσης απαντήσεων, τρόπο υποβολής απόψεων σύμ¬ 
φωνα με το άρθρο 5 και τυχόν περιορισμό ως προς την 
έκταση των απαντήσεων των ενδιαφερομένων, 
γ. κυρίως κείμενο, σύμφωνα με την παράγραφο 2 του 
παρόντος άρθρου και 
δ. παραρτήματα και γλωσσάριο. 

2. Το κυρίως κείμενο της δημόσιας διαβούλευσης δύ- 
ναται να περιέχει ιδίως: 

α. ανάλυση του σχετικού εθνικού και κοινοτικού νο¬ 
μικού πλαισίου, 

β. περιγραφή ζητημάτων που αφορούν τον τομέα των 
ηλεκτρονικών επικοινωνιών ή/και προτεινόμενα μέτρα, 
γ. την ακολουθούμενη διεθνή πρακτική επί παρομοίου 
θέματος, 

δ. σχέδιο απόφασης που σκοπεύει η ΕΕΤΤ να εκδώ- 
σει, 

ε. ειδικό ερωτηματολόγιο επί του οποίου οι ενδιαφε¬ 
ρόμενοι καλούνται να απαντήσουν και 
στ. εκτίμηση του κόστους και των ωφελειών της σκο- 
πούμενης ρύθμισης ή μέτρου, μέσω σχετικών οικονο¬ 
μικών αναλύσεων. 

Άρθρο 5 

Υποβολή απόψεων στη δημόσια διαβούλευση 

1. Οι απαντήσεις / απόψεις των ενδιαφερομένων υπο¬ 
βάλλονται στην Ελληνική γλώσσα μόνον επώνυμα και 
περιλαμβάνουν τα πλήρη στοιχεία του ενδιαφερομέ¬ 
νου (όνομα και επώνυμο ή επωνυμία της επιχείρησης, 
διεύθυνση, αριθμό τηλεφώνου, ηλεκτρονικό ταχυδρο¬ 
μείο). Η ΕΕΤΤ μπορεί να ορίσει ότι οι απαντήσεις των 
ενδιαφερομένων μπορεί να υποβάλλονται και σε άλλη 
κοινοτική γλώσσα. 

2. Οι σχετικές απαντήσεις υποβάλλονται: 

α. σε έντυπη και ηλεκτρονική μορφή, σύμφωνα με τις 
οδηγίες της ΕΕΤΤ και εφόσον η υποβολή σε ηλεκτρονι¬ 
κή μορφή είναι εφικτή. Σε περίπτωση διαφοροποίησης 
της έντυπης έκδοσης από την αντίστοιχη ηλεκτρονική 
υπερισχύει το κείμενο σε έντυπη μορφή, και 
β. όπου ρητά προβλέπεται στο κείμενο δημόσιας δι¬ 
αβούλευσης. 

3. Οι ενδιαφερόμενοι οι οποίοι επιθυμούν να συμμετά- 
σχουν σε δημόσια διαβούλευση που διενεργεί η ΕΕΤΤ 
υποχρεούνται να ακολουθούν τις οδηγίες / κατευθυ¬ 
ντήριες γραμμές που περιέχονται στο κείμενο κάθε 
δημόσιας διαβούλευσης. 

4. Σε περίπτωση κατά την οποία η ΕΕΤΤ λάβει απόψεις 
ενδιαφερομένων, με τρόπο που δεν είναι σύμφωνος 
με τις οδηγίες / κατευθυντήριες γραμμές του κειμένου 
της δημόσιας διαβούλευσης, δύναται να μην τις λάβει 
υπόψη της. 

Άρθρο 6 

Διαδικασία Δημόσιας Διαβούλευσης 

1. Πριν την ανακοίνωση διενέργειας δημόσιας διαβού- 
λευσης η ΕΕΤΤ δύναται να πραγματοποιεί συναντήσεις 
με ενδιαφερομένους προκειμένου να σχηματίσει πλη¬ 
ρέστερη εικόνα του θεματικού αντικειμένου το οποίο 
τυχόν να αποτελέσει αντικείμενο της δημόσιας δια¬ 
βούλευσης. 

2. Η ΕΕΤΤ μετά την έναρξη της διαβούλευσης, με σχε¬ 
τική ανακοίνωση η οποία δημοσιεύεται στην ιστοσελί¬ 
δα της, δύναται να διοργανώσει ανοικτή συνάντηση, 
απευθύνοντας προς τούτο στα ενδιαφερόμενο μέρη 
σχετική πρόσκληση, για την παρουσίαση του αντικει¬ 
μένου αυτής. 

3. Η διενέργεια δημόσιας διαβούλευσης προετοιμά¬ 
ζεται από την καθ’ ύλην αρμόδια οργανική μονάδα της 
ΕΕΤΤ, η οποία καταλήγει στη διατύπωση του κειμένου 
που τίθεται σε διαβούλευση. 

4. Η καθ’ ύλην αρμόδια οργανική μονάδα της ΕΕΤΤ, 
διασφαλίζει την εύρυθμη διεξαγωγή της διαβούλευσης 
και παρέχει διευκρινήσεις σε τυχόν ερωτήματα των 
ενδιαφερομένων μερών. 

5. Η Ολομέλεια της ΕΕΤΤ δύναται να συγκροτήσει 
ομάδα εργασίας ή επιτροπή, σύμφωνα με τους όρους 
του άρθρου 12, περ. λζ', του ν. 3431/2006, καλώντας και 
εξωτερικούς εμπειρογνώμονες για την καλύτερη προε¬ 
τοιμασία και διεξαγωγή της δημόσιας διαβούλευσης. 

6. Σε περίπτωση που η ΕΕΤΤ επιθυμεί να έχει την 
άποψη των ενδιαφερομένων για σκοπούμενες δράσεις 
ή μέτρα ήσσονος σημασίας, δύναται να διεξάγει σχε¬ 
τικές ακροάσεις, και δημοσιοποιεί το αποτέλεσμα των 
ακροάσεων αυτών. 

7. Κατ’ εξαίρεση, σε περιπτώσεις επείγοντος, η ΕΕΤΤ 
μπορεί να ορίσει ότι η διαβούλευση θα διεξαχθεί εν όλω 
ή εν μέρει στο πλαίσιο ημερίδας ή συνεδρίου, οπότε 
τηρούνται αναλυτικά πρακτικά. 

Άρθρο 7 

Έναρξη δημόσιας διαβούλευσης 

1. Η ΕΕΤΤ δημοσιοποιεί το κείμενο κάθε δημόσιας δι¬ 
αβούλευσης σε κεντρικό ενιαίο σημείο πληροφόρησης 
στο δικτυακό της τόπο. 

2. Οι ενδιαφερόμενοι δύνανται να προμηθεύονται και 
σε έντυπη μορφή το περιεχόμενο του κειμένου κάθε 
δημόσιας διαβούλευσης από την ΕΕΤΤ, σύμφωνα με 
τις οδηγίες / κατευθύνσεις οι οποίες περιέχονται στο 
κείμενο της δημόσιας διαβούλευσης. Η ΕΕΤΤ δύναται να 
ορίσει την καταβολή ποσού για την παραλαβή από τα 
ενδιαφερόμενο μέρη τεύχους δημόσιας διαβούλευσης. 

3. Η ΕΕΤΤ δημοσιεύει ανακοίνωση έναρξης της δημό¬ 
σιας διαβούλευσης σε τρεις (3) τουλάχιστον ημερήσιες 
εφημερίδες πανελλήνιας κυκλοφορίας εκ των οποίων η 
μία οικονομική. Η ανακοίνωση περιέχει τουλάχιστον το 
θέμα της δημόσιας διαβούλευσης, την προθεσμία, τον 
τρόπο και τον τόπο υποβολής απαντήσεων / απόψεων, 
όπως καθορίζονται στο κείμενο της διαβούλευσης και 
εν ελλείψει σχετικής αναφοράς στο άρθρο 5 του πα¬ 
ρόντος Κανονισμού. 

Άρθρο 8 

Διάρκεια διεξαγωγής των διαβουλεύσεων 

1. Η διάρκεια κάθε δημόσιας διαβούλευσης είναι κατ’ 
αρχήν 30 μέρες. 


2. Η ΕΕΤΤ δύναται να ορίσει μεγαλύτερο ή μικρότερο 
χρονικό διάστημα ως διάρκεια μιας δημόσιας διαβού¬ 
λευσης, τηρουμένων των διατάξεων του ν. 3431/2006, 
περί ελάχιστης διάρκειας ορισμένων διαβουλεύσεων, το 
οποίο σε καμία περίπτωση δεν υπερβαίνει τους τρεις 
μήνες, λαμβάνοντας υπόψη, ιδίως: 

α. την τυχόν επείγουσα ανάγκη για τη λήψη μέτρων 
επί συγκεκριμένων ζητημάτων αναφορικά με τις ηλε¬ 
κτρονικές επικοινωνίες, 

β. την πολυπλοκότητα των θεμάτων που θίγονται στη 
δημόσια διαβούλευση, 

γ. τη διενέργεια, προγενέστερα, διαβουλεύσεως για 
το ίδιο ή για ζήτημα σχετικό με το αντικείμενο της 
διαβούλευσης, 

δ. το συμβιβάσιμο με άλλες ταχθείσες προθεσμίες 
δράσης, 

ε) άλλες συνθήκες που επικρατούν κατά τη διενέργεια 
της δημόσιας διαβούλευσης και μπορούν να επηρεάσουν 
το χρόνο που απαιτείται από τους ενδιαφερομένους 
φορείς για την αποστολή απαντήσεων στην εν λόγω 
δημόσια διαβούλευση. 

Άρθρο 9 

Παράταση του χρόνου διενέργειας 
των διαβουλεύσεων 

1. Ο Πρόεδρος της ΕΕΤΤ δύναται να παρατείνει τη 
διάρκεια δημόσιας διαβούλευσης κατόπιν αιτημάτων 
των ενδιαφερομένων, τα οποία υποβάλλονται στην 
ΕΕΤΤ, όπως ορίζεται στο κείμενο της διαβούλευσης, 
το αργότερο τρεις (3) εργάσιμες ημέρες πριν τη λήξη 
της ορισθείσας προθεσμίας αποστολής των σχετικών 
απαντήσεων. 

2. Η απόφαση του Προέδρου της ΕΕΤΤ για παράταση 
της διάρκειας δημόσιας διαβούλευσης, και ο ορισμός 
νέας προθεσμίας υποβολής των απαντήσεων από τους 
ενδιαφερομένους φορείς, ανακοινώνεται στο δικτυακό 
τόπο της ΕΕΤΤ. 

3. Αιτήματα ενδιαφερομένων σχετικά με παράταση 
της διάρκειας δημόσιας διαβούλευσης, που υποβάλλο¬ 
νται εκπρόθεσμα δεν εξετάζονται από την ΕΕΤΤ. 

4. Κατ’ εξαίρεση, σε περιπτώσεις επείγοντος, η ΕΕΤΤ 
με ανακοίνωση της, η οποία δημοσιεύεται σύμφωνα με 
τα προβλεπόμενα στο άρθρο 7 του παρόντος Κανονι¬ 
σμού, μπορεί να συντμήσει την ορισθείσα προθεσμία 
υποβολής των απαντήσεων. 

Άρθρο 10 

Αποτελέσματα Δημόσιας Διαβούλευσης 

1. Η ΕΕΤΤ δημοσιεύει άμεσα μετά τη λήξη της δια¬ 
βούλευσης, στην ιστοσελίδα της, αυτούσιες τις απα¬ 
ντήσεις των ενδιαφερομένων εν όλω ή εν μέρει με την 
επιφύλαξη των διατάξεων του άρθρου 11 του παρόντος 
Κανονισμού . 

2. Η ΕΕΤΤ δημοσιεύει στην ιστοσελίδα της τα αποτε¬ 
λέσματα καθώς και τα συμπεράσματά της από τη δια¬ 
βούλευση όπως αυτά προκύπτουν από τις απαντήσεις 
των ενδιαφερομένων μερών το αργότερο εντός εξήντα 
(60) ημερών από τη λήξη της δημόσιας διαβούλευσης. 

3. Οι ενδιαφερόμενοι μπορούν να συμβουλευθούν στα 
γραφεία της ΕΕΤΤ ή να λάβουν αντίγραφα: 

α. μετά τη λήξη της διαβούλευσης των απόψεων των 
ενδιαφερομένων, με την επιφύλαξη των άρθρων 6 και 
11 του παρόντος Κανονισμού για την τήρηση εμπιστευ- 

τικότητας των υποβληθέντων στοιχείων, και των πρα¬ 
κτικών όσων διαβουλεύσεων διενεργήθηκαν με ημερίδα 
ή συνέδριο, λόγω επείγοντος, 

β. της απόφασης της ΕΕΤΤ με τα αποτελέσματα της 
διενεργηθείσας διαβούλευσης, 

4. Η ΕΕΤΤ δύναται να ορίσει την καταβολή ποσού για 
την παραλαβή από τα ενδιαφερόμενο μέρη των σχετι¬ 
κών κειμένων της δημόσιας διαβούλευσης. 

Άρθρο 11 

Τήρηση εμπιστευτικότητας 

1. Οι απαντήσεις των ενδιαφερομένων καθώς και άλλες 
πληροφορίες ή στοιχεία που περιέρχονται στην ΕΕΤΤ 
κατά την διαδικασία της δημόσιας διαβούλευσης, είναι 
αυστηρά εμπιστευτικές, εφόσον έχουν χαρακτηρισθεί 
ως τέτοιες από τα ενδιαφερόμενο μέρη, ή συνάγεται 
τούτο σαφώς από τη φύση των περιεχομένων στις απα¬ 
ντήσεις τους στοιχείων. 

2. Η ΕΕΤΤ δεν αποκαλύπτει οποιαδήποτε πληροφορία 
που καλύπτεται από το επαγγελματικό απόρρητο και 
ιδιαίτερα τις πληροφορίες σχετικά με τις επιχειρήσεις, 
τις επιχειρηματικές τους σχέσεις ή τα στοιχεία κόστους 
τους, υπό την επιφύλαξη της παραγράφου (3) του πα¬ 
ρόντος άρθρου. 

3. Η υποχρέωση της ΕΕΤΤ προς τήρηση εμπιστευτικό¬ 
τητας δεν επηρεάζει την αρμοδιότητά της να προβαίνει 
σε δημοσιοποίηση πληροφοριών που είναι αναγκαίες 
για την εκπλήρωση των καθηκόντων της ή εφόσον τού¬ 
το επιτάσσεται στο πλαίσιο ελέγχου που διενεργείται 
από ελληνικές ή κοινοτικές αρχές. 

Άρθρο 12 

Ματαίωση Δημόσιας Διαβούλευσης 

1. Η ΕΕΤΤ δύναται, με απόφασή της ανά πάσα στιγμή 
να ματαιώσει τη συνέχιση κάποιας δημόσιας διαβού¬ 
λευσης, σε όποιο στάδιο και αν βρίσκεται, ιδίως αν 
περιέλθουν σε γνώση της νέα στοιχεία ή στοιχεία που 


δεν της είχαν γνωστοποιηθεί όταν αποφάσισε τη διε¬ 
ξαγωγή της. 

2. Η απόφαση της ΕΕΤΤ για ματαίωση μιας δημόσιας 
διαβούλευσης δημοσιεύεται σύμφωνα με τα προβλεπό- 
μενα στο άρθρο 7 του παρόντος Κανονισμού. 

Άρθρο 13 
Τήρηση Αρχείου 

1. Η ΕΕΤΤ τηρεί έντυπα ή/και ηλεκτρονικά αρχείο δι¬ 
αβουλεύσεων. 

2. Η ΕΕΤΤ τηρεί ηλεκτρονικά κεντρικό σημείο πλη¬ 
ροφόρησης στο οποίο παρατίθενται όλα τα κείμενα 
των δημοσίων διαβουλεύσεων, τα αποτελέσματα αυτών 
καθώς και τα συμπεράσματα της ΕΕΤΤ από τις διαβου- 
λεύσεις, με εξαίρεση τις πληροφορίες εμπιστευτικού 
χαρακτήρα. 

Άρθρο 14 

Μεταβατικές διατάξεις 

1. Οι διαδικασίες της δημόσιας διαβούλευσης που βρί¬ 
σκονται σε εξέλιξη κατά την έναρξη ισχύος του παρό¬ 
ντος Κανονισμού συνεχίζονται σύμφωνα με την διαδικα¬ 
σία που προβλέπεται στο κείμενο της Διαβούλευσης. 

2. Οι διαδικασίες δημόσιας διαβούλευσης που έχουν 
ήδη ολοκληρωθεί κατά τη θέση σε ισχύ του παρόντος 
Κανονισμού θεωρούνται ισχυρές. 

Άρθρο 15 
Έναρξη ισχύος 

Η ισχύς του παρόντος Κανονισμού αρχίζει από τη 
δημοσίευσή του στην Εφημερίδα της Κυβερνήσεως. 

Β. Ο παρών Κανονισμός να δημοσιευθεί στην Εφημε¬ 
ρίδα της Κυβερνήσεως. 

Μαρούσι, 14 Φεβρουάριου 2006 
Ο Πρόεδρος 

ΝΙΚΗΤΑΣ ΑΛΕΞΑΝΔΡΙΔΗΣ 

